กำจัดกลิ่นเหม็นอับที่เฟอร์นิเจอร์และพรม กำจัดกลิ่นเหม็นอับบนเสื้อผ้า กำจัดกลิ่นเหม็นอับในพื้นที่อับชื้น กำจัดกลิ่นเหม็นอับของเครื่องใช้ต่างๆ กำจัดกลิ่นเหม็นอับในของใช้อื่นๆ
สารนี้ใช้ในเรือเพื่อลดกลิ่นเหม็นอับและใช้ในห้องสมุดเพื่อลดการแพร่กระจายของรา เราสามารถหาซื้อคลอรีนไดออกไซด์แบบที่ใช้ในเรือและตู้เสื้อผ้าได้ นำคลอรีนไดออกไซด์มาใช้กับบริเวณที่มีราแล้วปล่อยทิ้งไว้ให้แห้ง เราสามารถหาซื้อคลอรีนไดออกไซด์ได้ทางอินเตอร์เน็ต นำไฮโดรเจนเพอร์ออกไซด์ 3 ช้อนชามาผสมกับน้ำ 5 ช้อนชา พอลงน้ำยาบริเวณที่มีเชื้อราแล้ว ใช้แปรงขัดพรมบริเวณนั้น ทดสอบบริเวณที่มองไม่เห็นก่อนเพราะไฮโดรเจนเพอร์ออกไซด์สามารถทำให้สีพรมซีดหรือจางลงได้ โรยผงฟูบนพื้นผิวของพรม จากนั้นใช้ม็อบฟองน้ำชุบน้ำทำความสะอาดเส้นใยพรม ปล่อยให้พรมแห้งสนิทและจากนั้นจึงดูดฝุ่นพรม   อาจต้องดูดฝุ่นพรมสองครั้งและดูดฝุ่นในทิศทางตรงข้าม  อาจซื้อแชมพูซักพรมมาทำความสะอาดพรมโดยเฉพาะก็ได้ โดยเราสามารถหาซื้อแชมพูทำความสะอาดพรมได้ที่ร้านจำหน่ายผลิตภัณฑ์ทำความสะอาดและทางอินเตอร์เน็ต ซักพรมผืนเล็กๆ หรือพรมเช็ดเท้าด้วยเครื่องซักผ้า ดูป้ายสินค้าของผู้ผลิตสินค้าก่อนเพื่อจะได้ทราบคำแนะนำในการทำความสะอาดพรม วางกล่องบรรจุผงฟูไว้ในตู้หรือหีบเพื่อกำจัดกลิ่นและดูดความชื้น ทิ้งไว้อย่างน้อย 2-3 วันก่อนเอาออก  อาจเช็ดทำความสะอาดตู้ หีบ หรือลิ้นชักด้วยผงฟูผสมน้ำในอัตราส่วนเท่ากัน จากนั้นใส่แผ่นรองเพื่อรักษาความสะอาดบริเวณเหล่านั้น การวางกระป๋องหรือภาชนะบรรจุผงกาแฟสดจะช่วยกำจัดกลิ่นในบริเวณเล็กๆ ได้ วางทิ้งไว้ 2-3 วันก่อนที่จะเอาออกหรือเอาผงกาแฟใหม่มาวางแทนที่ การกำจัดกลิ่นอีกวิธีหนึ่งคือเอาของออกให้หมดก่อนและโรยผงกาแฟหรือผงฟูบนพื้นตู้ หีบ หรือลิ้นชัก ทิ้งไว้ 2-3 วันและจากนั้นดูดฝุ่นหรือเช็ดออกด้วยผ้าชุบน้ำบิดหมาดๆ เปิดตู้ หีบ หรือลิ้นชักทิ้งไว้และปล่อยให้แห้ง เสื้อผ้า ผ้าม่าน และผ้าลินินสามารถนำมาซักกับเครื่องซักผ้าได้ ใส่น้ำส้มสายชูขาว  1 ถ้วยลงไปในน้ำและแช่ไว้สัก 30 นาที เริ่มการซักตามปกติและใส่น้ำยาปรับผ้านุ่มที่มีกลิ่นหอมระหว่างที่ซักผ้า ใส่แผ่นปรับผ้านุ่มที่มีกลิ่นหอมลงในเครื่องอบผ้าด้วยเช่นกัน อาจทำวิธีนี้ซ้ำ ถ้าเห็นว่ากลิ่นเหม็นอับยังไม่หมดไป   กลิ่นน้ำส้มสายชูจะลดลงหลังจากผ้าแห้ง อย่าใส่ผงซักฟอกหรือน้ำยาปรับผ้านุ่มมากเกินไป เพราะจะทำให้เกิดคราบสบู่ไปสะสมในเสื้อผ้า เสื้อผ้าจะดูดซับน้ำน้อยลงและเกิดกลิ่นเหม็นอับขึ้น เสื้อผ้า ผ้าม่าน และผ้าลินินสามารถนำมาซักด้วยผงฟูได้เพื่อกำจัดกลิ่นเหม็นอับ ใส่ผงฟู 1 ถ้วยลงในน้ำและแช่ผ้าทิ้งไว้ 30 นาที จากนั้นซักตามปกติจนเสร็จสิ้น นำผ้ามาเข้าเครื่องซักผ้าแต่อย่ามากเกินไป ใส่ผงซักฟอกและตั้งการซักเป็นการซัก "น้ำอุ่น" พอน้ำเข้าเครื่องเรียบร้อยแล้ว ใส่น้ำยาฟอกขาว 1 ถ้วย (ถ้าผ้ามีน้อย ให้ลดปริมาณน้ำยาฟอกขาวลง) ซักตามปกติจนเสร็จสิ้น  น้ำยาฟอกขาวสามารถกำจัดได้ทั้งคราบและกลิ่นที่เกิดจากรา แต่ให้ตรวจดูที่ป้ายผ้าก่อนว่าผ้านั้นสามารถใช้น้ำยาฟอกขาวได้ไหม เพราะน้ำยาฟอกขาวแบบคลอรีนบลีชจะทำให้ผ้าที่ไม่ใช่ผ้าขาวมีสีกะดำกะด่าง น้ำยาฟอกขาวอาจทำให้ผ้ามีสีกะดำกะด่าง หรือเสียหายอย่างถาวรได้ ผ้าที่ทำจากเส้นใยธรรมชาติอย่างเช่น ผ้าไหม ผ้าขนสัตว์ หรือเส้นใยจากสัตว์อาจได้รับความเสียหายมาก ถ้าใช้น้ำยาฟอกขาว ฉะนั้นตรวจดูป้ายผ้าว่ามีข้อความเตือนว่า "ห้ามใช้น้ำยาฟอกขาว" ไหม อย่าซักผ้าด้วยน้ำยาฟอกขาวแบบคลอรีนบลีชมากเกินไป เพราะจะทำให้ผ้าอย่างเช่น ผ้าลินิน ผ้าฝ้าย และผ้าเรยอนมีเนื้อบางลงทีละนิด การใช้น้ำยาฟอกขาวเป็นบางครั้งบางคราวจะไม่ก่อให้เกิดผลเสียหายมากนัก การนำผ้าออกไปตากแดดและลมสามารถทำให้กลิ่นหายไปได้เอง เราต้องให้ผ้าแห้ง "สนิท" ก่อนนำเข้ามาภายในบ้านและเก็บในตู้เสื้อผ้า ถ้ามีความชื้นหลงเหลืออยู่อาจเป็นสาเหตุทำให้ราขึ้นผ้าได้ ระวังเรื่องสภาพอากาศและรีบเก็บผ้าเข้ามาด้านในถ้าเห็นว่าอากาศชื้นหรือฝนตก อย่าตากผ้าทิ้งไว้ข้ามคืน การตากผ้าท่ามกลางอากาศชื้นอาจก่อให้เกิดราและกลิ่นเหม็นอับบนเสื้อผ้าได้ ราชอบที่เย็น ชื้น และมืด ลดความชื้นในอากาศด้วยการเปิดพัดลม เครื่องลดความชื้น หรือหน้าต่าง ความชื้นในบ้านควรต่ำกว่า 40% จ้างผู้เชี่ยวชาญมากำจัดราบนกระเบื้องติดเพดาน พรม เสื่อน้ำมัน หรือฝ้าผนัง เราไม่สามารถกำจัดราบริเวณเหล่านี้ด้วยตนเองได้และถ้าปล่อยไว้ อาจเป็นอันตรายต่อสุขภาพของเราได้ ทำความสะอาดพื้นผิวแข็งๆ ที่ไม่มีรูพรุน เช่น ผนัง ภายในลิ้นชัก พื้นไม้ลามิเนต พื้นคอนกรีต หรือพื้นปูกระเบื้องด้วยผงซักฟอกและน้ำอุ่น เคี่ยวก้านอบเชย เปลือกส้ม และกานพลูในน้ำที่ตั้งบนเตา เอาส่วนผสมออกเมื่อน้ำเริ่มเดือดและนำไปวางในห้องที่มีกลิ่นเหม็นอับและปล่อยให้เย็นลง อาจนำส่วนผสมนี้ไว้ใส่ไว้ในถุงน่องและแขวนไว้ตามจุดต่างๆ ที่มีกลิ่นเหม็นอับ ใส่ทรายแมวลงในถาดหรือกล่องแล้ววางไว้ตรงบริเวณที่เราใช้เก็บเสื้อผ้าที่ไม่ได้ใช้งาน เช่น ตู้เสื้อผ้า หรือห้องเก็บของเพื่อลดความชื้นและกำจัดกลิ่น ฉีดสเปรย์ดับกลิ่นเพื่อช่วยระงับกลิ่นชั่วคราว หินภูเขาไฟสามารถหาซื้อได้ทางอินเตอร์เน็ต เราสามารถนำมาใช้ดับกลิ่นห้องต่างๆ ตู้เสื้อผ้า เพิง และแม้แต่รองเท้าได้ อ่านคำแนะนำที่อยู่บนถุง จะได้รู้ว่าจะต้องใช้ถุงขนาดไหนและจำนวนเท่าไรต่อพื้นที่หนึ่งตารางฟุต หลังจากนั้นฉีดน้ำมันมะพร้าวที่ขอบหน้าต่างส่วนล่างหรือรอบๆ ขอบหน้าต่างและประตู  จะช่วยป้องกันราและกลิ่นเหม็นอับได้หลายเดือน   นำน้ำยาฟอกขาว 3/4 ถ้วยผสมกับน้ำอุ่นเพื่อฆ่าเชื้อโรคและรา สวมถุงมือยางและใช้ฟองน้ำเช็ดพื้นผิวบริเวณนั้น ปล่อยทิ้งไว้ 5 นาทีก่อนล้างด้วยน้ำ ทิ้งไว้ให้แห้ง  หมั่นตรวจหน้าต่าง ประตู และผนังว่ามีจุดราหรือเกิดกลิ่นเหม็นอับอีกหรือไม่ ฆ่าเชื้อโรค ถ้าเห็นว่าจำเป็น นำผงฟู 1 ช้อนโต๊ะ (14.8 มิลลิลิตร) มาละลายในน้ำอุ่นประมาณหนึ่งลิตร นำน้ำยานี้มาเช็ดเครื่องใช้ทุกอย่าง ฉีดน้ำยานี้บริเวณด้านในของเครื่องใช้ อุดช่องว่างของเครื่องใช้ด้วยกระดาษหนังสือพิมพ์ที่ขยำเป็นก้อนและปล่อยทิ้งไว้ 24 ชั่วโมงหรือจนกว่าน้ำยาจะแห้ง นำกระดาษหนังสือพิมพ์ออกและเช็ดเครื่องใช้ด้วยผ้าชุบน้ำ จากนั้นปล่อยให้แห้งสนิท ก่อนจะทำความสะอาดตู้เย็น เอาอาหารออกจากตู้ให้หมดและละลายน้ำแข็งในช่องแช่แข็งให้เรียบร้อยก่อน นำภาชนะบรรจุผงฟูมาวางไว้ในตู้เย็น กลิ่นจะหมดไปภายในสองสามวัน เปลี่ยนผงฟูเป็นประจำตามคำแนะนำข้างกล่อง ตักวานิลลาหลายช้อนลงในจานเล็กหรือจานรองถ้วยและวางไว้ในตู้เย็นตรงบริเวณที่เราจะไม่ทำหก วางทิ้งไว้ในตู้เย็น 3 สัปดาห์เพื่อกำจัดกลิ่นเหม็นอับในตู้เย็นให้หมดไป อุณหภูมิในช่องแช่แข็งจะทำให้วานิลลาสกัดแข็งไปด้วย ทำให้วานิลาสกัดดับกลิ่นไม่ได้ผล น้ำยาทำความสะอาดเตาอบที่วางขายตามท้องตลาดอาจเป็นพิษและมีกลิ่นไม่พึงประสงค์ เราสามารถกำจัดกลิ่นควันหรือกลิ่นที่ไม่พึงประสงค์ภายในเตาอบด้วยการใช้ผลิตภัณฑ์ที่หาได้จากในครัว การนำผลิตภัณฑ์ต่างๆ มาทำน้ำยาความสะอาดเตาอบมีขั้นตอนต่างๆ ดังนี้  นำน้ำยาล้างจาน 1/2 ถ้วย ผงฟู  1 1/2  ถ้วย น้ำส้มสายชูขาว 1/4 ถ้วย และวานิลลาสกัด 1 ช้อนชามาผสมกันในชามแก้ว เติมน้ำลงไปให้พอที่จะทำให้ส่วนผสมข้นเหนียว แต่อย่าให้ส่วนผสมเหลว เคลือบหรือทาด้านในเตาอบและทิ้งไว้หนึ่งคืน (6 ถึง 8 ชั่วโมง) เราต้องทำให้ส่วนผสม "เกิดฟอง" จะได้สามารถกำจัดคราบสกปรกออกจากพื้นผิวได้ ใช้ที่ขัดและน้ำทำความสะอาดเตาอบ ถ้ากลิ่นเหม็นอับยังไม่หมด ให้ทำซ้ำอีกครั้ง อีกวิธีหนึ่งคือนำน้ำส้มสายชูใส่ขวดสเปรย์ลงไปครึ่งขวดและจากนั้นใส่น้ำลงไปในขวดสเปรย์นั้น นำไปฉีดภายในเตาอบและเช็ดออกด้วยฟองน้ำชุบน้ำ การใช้น้ำส้มสายชูผสมน้ำจะช่วยกำจัดกลิ่น แต่ไม่สามารถกำจัดคราบอาหารหรือคราบมันได้  โรยเกลือบนคราบไหม้ในเตาอบ รอจนเตาเย็นลงและเช็ดออกด้วยผ้าชุบน้ำบิดหมาดๆ ราสามารถเกิดขึ้นภายในเครื่องซักผ้าได้ (โดยเฉพาะอย่างยิ่งเครื่องซักผ้าแบบฝาหน้า) และทำให้เกิดกลิ่นเหม็นอับแม้แต่กับผ้าที่เพิ่งซักเสร็จใหม่ๆ นำเสื้อผ้าออกจากเครื่องซักผ้าให้หมดและใส่น้ำยาฟอกขาวหรือน้ำส้มสายชูลงไป 1 ถ้วย ตั้งอุณหภูมิไปที่ "ร้อน" และเปิดเครื่องให้ทำงานตามปกติช่วงสั้นๆ ปล่อยให้น้ำในเครื่องแห้ง  เปิดฝาเครื่องซักผ้าเป็นบางครั้งบางคราวเมื่อไม่ได้ใช้งานเพื่อป้องกันไม่ให้เกิดรา ทำความสะอาดด้านในและด้านนอกของเครื่องซักผ้าด้วยน้ำยาฟอกขาวเจือจาง (น้ำยาฟอกขาว 2 ช้อนชาต่อน้ำเย็น 1 แกลลอน) หรือน้ำส้มสายชูผสมน้ำ (น้ำส้มสายชู 2 ช้อนโต๊ะต่อน้ำเย็น 1 แกลลอน)  เช็ดพื้นผิวด้านนอกทั้งหมดด้วยกระดาษชำระอเนกประสงค์ชุบน้ำ ปล่อยทิ้งไว้นาน 12 ชั่วโมงหรือปล่อยทิ้งไว้จนกระทั่งแห้งสนิท ใส่ผงฟูหลายช้อนในพื้นรองเท้าและใส่ไว้ในถุงซิปล็อค วางถุงไว้ในช่องแช่แข็งหนึ่งคืน จึงเอาออกมาและนำผงฟูไปทิ้งในถังขยะ  โรยผงดับกลิ่นรองเท้าแทนก็ได้ นำก้อนกระดาษหนังสือพิมพ์มาใส่ในรองเท้าเปียก (โดยเฉพาะอย่างยิ่งรองเท้ากีฬา) นำกระดาษหนังสือพิมพ์ก้อนใหม่มาแทนที่เมื่อกระดาษหนังสือพิมพ์ก้อนเก่าเริ่มเปียก จะช่วยให้รองเท้าแห้งเร็วขึ้นและป้องกันไม่ให้รองเท้าเปียกขึ้นราหรือมีกลิ่นเหม็น นำกระเป๋าเดินทางหรือเป้ออกไปผึ่งแดดข้างนอกเป็นเวลาสองสามวัน ความร้อนและแสงแดดจะช่วยฆ่าราและแบคทีเรีย   เราสามารถเช็ดสิ่งของต่างๆ ด้วยผ้าเช็ดทำความสะอาดแบบฆ่าเชื้อโรค โดยเฉพาะอย่างยิ่งสิ่งของที่ทำจากพลาสติกหรือวัสดุแข็งๆ วางแผ่นดรายเออร์ชีทไว้ในกระเป๋าเดินทางหรือเป้ จะใส่ทรายแมวพร้อมผงฟูลงในห่อที่ทำจากผ้าแล้วนำมาวางไว้ในกระเป็าเดินทางหริอเป้ก็ได้ หมั่นรักษาสภาพกระเป๋าเดินทางและเป้ให้ดูเหมือนใหม่ด้วยการนำก้อนสบู่ที่ห่อไว้แล้วมาวางไว้ในนั้น วางก้อนสบู่ไว้ในตัวกระเป๋ารวมทั้งในกระเป๋าเล็กๆ ของกระเปานั้นด้วย ตั้งเต็นท์ในสวนท่ามกลางแดด วิธีนี้อาจไม่สามารถกำจัดคราบราได้แต่สามารถกำจัดกลิ่นด้วยการขัดถู (อ่านคำแนะนำจากผู้ผลิตเพื่อจะได้ทำความสะอาดอย่างเหมาะสม) และแสงแดด หลังจากการตั้งแคมป์ เต็นท์ต้องแห้งสนิทจริงๆ ถึงจะสามารถม้วนเก็บได้ โรยผงฟูหรือฉีดน้ำยาทำความสะอาดพรมที่เบาะและพื้นรถ จากนั้นใช้เครื่องดูดฝุ่นดูดออก อาจแขวนแผ่นหอมปรับอากาศไว้ที่กระจกมองหลังก็ได้  วางภาชนะบรรจุผงกาแฟหรือถาดใส่ทรายแมวไว้ในกระโปรงรถหนึ่งคืนเพื่อดูดกลิ่นเหม็นอับ ฉีดน้ำยาฟอกขาวเจือจางที่แผ่นยางปูพื้นรถยนต์ (น้ำยาฟอกขาว 1/2 ถ้วยต่อน้ำร้อน 1 แกลลอน) และจากนั้นฉีดน้ำเพื่อล้างน้ำยาออก ให้ทำความสะอาดแผ่นยางปูพื้นรถยนต์ในวันที่มีแดด เราจะได้นำแผ่นยางนั้นไปผึ่งแดดให้แห้ง ทำให้กลิ่นเหม็นอับหรือกลิ่นที่ไม่พึงประสงค์หายไปด้วยหินภูเขาไฟ (หาซื้อถุงตาข่ายใส่หินภูเขาไฟได้ตามอินเตอร์เน็ต)  วางถุงตาข่ายบรรจุหินภูเขาไฟไว้ในถังพลาสติกสะอาดๆ ที่มีฝาปิด ตั้งลังนมไว้บนถังที่ใส่ถุงตาข่ายบรรจุหินภูเขาไฟ วางหนังสือบนลังนมในแนวตั้ง คลุมถังและปล่อยทิ้งไว้หลายวันก่อนที่จะเอาหนังสือออก
ฆ่าราด้วยการใช้คลอรีนไดออกไซด์. กำจัดคราบราบนพรมด้วยไฮโดรเจนเพอร์ออกไซด์. ทำความสะอาดพรมด้วยผงฟู. กำจัดกลิ่นในตู้และหีบต่างๆ ด้วยผงฟู. ซักผ้าด้วยน้ำส้มสายชูขาว. ซักผ้าด้วยผงฟู. ซักหรือแช่ผ้าขาวลงในน้ำยาฟอกขาว. นำผ้าไปผึ่งแดดให้แห้งหลังซักเสร็จ. ระบายอากาศในตู้เสื้อผ้าและห้องต่างๆ. ทำความสะอาดพื้นผิวแข็งๆ ด้วยผงซักฟอก. กลบกลิ่นเหม็นอับด้วยก้านอบเชย เปลือกส้ม และกานพลู. ใช้ทรายแมวดูดความชื้น. แขวนถุงตาข่ายใส่หินภูเขาไฟในพื้นที่อับชื้น. ทำความสะอาดหน้าต่างและประตูด้วยน้ำผสมกับน้ำส้มสายชูในปริมาณเท่ากัน. ทำความสะอาดเครื่องใช้ด้วยน้ำผสมกับน้ำส้มสายชูขาว. วางภาชนะบรรจุผงฟูไว้ในตู้เย็น. วางจานเล็กๆ หรือจานรองถ้วยที่ใส่วานิลลาสกัดไว้ในตู้เย็น. กำจัดกลิ่นในเตาอบด้วยน้ำยาล้างจาน ผงฟู น้ำส้มสายชู และวานิลลา. กำจัดกลิ่นเหม็นอับในเครื่องซักผ้าด้วยน้ำยาฟอกขาวและน้ำส้มสายชู. ดับกลิ่นรองเท้าด้วยผงฟู. นำกระเป๋าเดินทางหรือเป้ไปผึ่งแดด. นำเต็นท์ไปตากแดด. กำจัดกลิ่นในรถด้วยผงฟู. ดับกลิ่นเหม็นอับของหนังสือด้วยหินภูเขาไฟ.
https://www.wikihow.com/Remove-Musty-Odors https://www.wikihow.com/Remove-Musty-Odors https://www.wikihow.com/Remove-Musty-Odors https://www.wikihow.com/Remove-Musty-Odors https://www.wikihow.com/Remove-Musty-Odors
Removing Odors from Furniture and Carpets Removing Odors from Fabric Eliminating Odors in Damp Spaces Removing Odors from Appliances Removing Odors from Other Items